b'\n_START_ARTICLE_\nKosmopolitanismo\n_START_PARAGRAPH_\nAng kosmopolitanismo ay ang ideolohiya na ang lahat ng tao ay kasapi sa iisang komunidad, batay sa iisang moralidad. Ang taong umaayon sa ideya ng kosmopolitanismo sa kahit anong anyo nito ay tinatawag na kosmopolitan o kosmopolita._NEWLINE_Ang isang kosmopolitang komunidad ay maaaring nakabatay sa isang panlahatang moralidad, isang magkatulad na pang-ekonomiyang relasyon, o isang pulitikal na istruktura na sumasaklaw sa iba\'t ibang mga bansa. Sa isang kosmopolitang komunidad, ang mga indibidwal mula sa iba\'t ibang\xc2\xa0lugar ay bumubuo ng relasyon na may paggalang sa isa\'t isa. Bilang isang halimbawa, iminumungkahi ni Kwame Anthony Appiah ang posibilidad ng isang kosmopolitang komunidad kung saan\xc2\xa0 ang mga indibidwal mula sa iba\xe2\x80\x99t ibang lokasyon (pisikal, ekonomiko, atbp.) ay pumapasok sa mga relasyon na may paggalang sa isa\xe2\x80\x99t isa sa kabila ng kanilang magkakaibang mga paniniwala (relihiyon, pulitika, atbp.)_NEWLINE_Ang kosmopolitan ay hango sa salitang Griyego na kosmopolit\xc3\xaas, nabuo mula sa kosmos,\xc2\xa0na ang ibig sabihin ay "mundo", "kalawakan", o "kosmos", at "polit\xc3\xaas" na ang ibig sabihin ay "mamamayan" o "kabilang sa isang lungsod".\xc2\xa0Sa pangkasalukuyang gamit, tinutukoy ang termino bilang "mamamayan ng mundo"._NEWLINE_Orihinal na salin sa Ingles: https://en.wikipedia.org/wiki/Cosmopolitanism'